Diari Oficial de la Generalitat Valenciana


Sumari del DOGV 3520, del 18-06-1999 (1999/5676)

RESOLUCIÓ de 7 de juny de 1999, del director general de Personal, de la Conselleria de Cultura, Educació i Ciència, per la qual es declara aprovada la llista definitiva d'aspirants admesos i exclosos per a participar en els procediments selectius d'ingrés i accés al cos de professors d'ensenyament secundari, convocats per ordre de 31 de juliol de 1998, de la Conselleria de Cultura, Educació i Ciència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5676


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 7 de juny de 1999, del director general de Personal, de la Conselleria de Cultura, Educació i Ciència, per la qual es declara aprovada la llista definitiva d'aspirants admesos i exclosos per a participar en els procediments selectius d'ingrés i accés al cos de professors d'ensenyament secundari, convocats per ordre de 31 de juliol de 1998, de la Conselleria de Cultura, Educació i Ciència. [1999/5676]
  
Transcorregut el termini de reclamacions previst en el punt segon de la Resolució de 20 de gener de 1999, del director general de Personal (DOGV de 22 de febrer), per la qual es declarava aprovada la llista provisional d'aspirants admesos i exclosos per a participar en estos procediments selectius, i després d'esmenar les deficiències observades i resoldre les reclamacions presentades, dispose:
  
Primer
  
Declarar aprovada la llista definitiva d'aspirants admesos i exclosos, amb indicació en este últim cas de les causes d'exclusió, per a participar en estos procediments selectius que figura com a annex de la present resolució.
  
El fet de figurar en la relació d'admesos no prejutja que es reconega als interessats la possessió dels requisits exigits per a participar en estos procediments. Si de l'examen de la documentació, que d'acord amb la base 10 de l'ordre de convocatòria s'haja de presentar en el cas de ser seleccionat, es desprén que no posseïxen algun dels requisits, els interessats decauran de tots els drets que pogueren derivar-se de la seua participació en estos procediments.
  
Segon
  
Convocar els aspirant admesos per a participar en estos procediments selectius pel procediment d'accés a cos de grup superior davant el tribunal corresponent el dia 22 de juny de 1999 i els aspirant admesos per a participar pel procediment d'ingrés lliure/reserva de minusvàlids el dia 29 de juny de 1999, ambdós dies a les 9 hores al complex educatiu de la Misericòrdia, c/ de la Misericòrdia, número 34, de València, per al començament de les proves selectives.
  
Tercer
  
Els aspirant hi hauran d'acudir amb el document nacional d'identitat o document similar del país d'origen, passaport o permís de conducció on aparega la fotografia del titular.
  
Els qui no hi compareguen quedaran exclosos del procediment selectiu, llevat del casos de força major degudament justificats i considerats pel tribunal.
  
Quart
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.